Hvad er specifikationerne på bannerne på mediesiderne?
Vores site er responsivt, og bannerne tilpasser sig den skærm, de bliver vist på. Vær opmærksom på, at bannerne er læsbare på de forskellige skærme.   Bannerne deler plads med op til 3 andre. Dog ligger titelbannere alene, mens stickybannere deler plads med op til 2 andre. Bannerne roterer ved sideskift.   Alle bannere kan være både statiske eller animeret – HTML5, gif eller script – med undtagelse af titelbanneret, dette skal være statisk.   Bannere leveres i formaterne: .jpg, .gif, .png eller HTML5.   Specifikt for HTML5 bannere Ved levering af HTML skal vi have tilsendt en zip-fil med hele kildematerialet i. Zip-filen må max. fylde 4 mb. Det vil være en fordel, at HTML5-filen holder sig indenfor en ramme på 20 sekunder. HTML5-filer kan kun bruges til bannere på portalen, da filtypen ikke kan håndteres af mailprogrammer. Er HTML- og scriptbannere ikke lavet responsiv, skal der fremsendes et fall-back banner til brug på mobil- og tabletskærme.     Du kan læse mere om tekniske specifikationer og formater for hvert medie, under det enkelte medies side nederst. Se oversigten over alle medier her.